ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
இந்தியா – ஆஸ்திரேலியா இடையே கையெழுத்தான பொருளாதார ஒத்துழைப்பு மற்றும் வர்த்தக ஒப்பந்தம் மாற்றத்திற்கான ஒப்பந்தமாகும்; இது வர்த்தகம் மற்றும் முதலீட்டுத் திறனை அடுத்த நிலைக்குக் கொண்டுசெல்லும்: மாண்புமிகு ஆஸ்திரேலிய பிரதமர் திரு அந்தோணி அல்பாநீஸ்
இந்தியா – ஆஸ்திரேலியா இடையே கையெழுத்தான பொருளாதார ஒத்துழைப்பு மற்றும் வர்த்தக ஒப்பந்தம் மாற்றத்திற்கான ஒப்பந்தமாகும்; இது வர்த்தகம் மற்றும் முதலீட்டுத் திறனை அடுத்த நிலைக்குக் கொண்டுசெல்லும் என்று மாண்புமிகு ஆஸ்திரேலிய பிரதமர் திரு அந்தோணி அல்பாநீஸ் தெரிவித்துள்ளார். மும்பையில் இன்று  இந்தியா – ஆஸ்திரேலியா தலைமை நிர்வாக அதிகாரிகள்  அமைப்பின் கூட்டத்தில் அவர் உரையாற்றினார்.
பெரும் அளவிலான ஆஸ்திரேலிய முதலீட்டாளர்கள் இந்தியாவிற்கு வந்திருப்பதையும், அதே போல், முக்கியமான இந்திய வர்த்தக நிறுவனங்கள் பங்கேற்றிருப்பதையும் அவர் பாராட்டினார். ஆஸ்திரேலியாவைச் சேர்ந்த மிகவும் முக்கியமான உயர்நிலை தூதுக்குழு இந்தியாவிற்கு பயணம் மேற்கொண்டிருப்பது குறிப்பிடத்தக்கது என்று அவர் கூறினார். இரு நாடுகளும் தங்களுக்கு இடையே பரஸ்பர பரிமாற்றங்களைக் கொண்டிருப்பது குறித்து மிகுந்த நம்பிக்கையை வெளிப்படுத்திய அவர், ஆஸ்திரேலியா – இந்தியா இடையேயான பரஸ்பர நட்புறவையும் பொருளாதார ஒத்துழைப்பையும் அதிகப்படுத்துவதற்கு திருப்புமுனையான தருணம் இது என்று குறிப்பிட்டார்.
இந்தக் கூட்டத்தில் மத்திய தொழில், வர்த்தகம், நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல், ஆஸ்திரேலியாவின் வர்த்தகம் மற்றும் சுற்றுலாத்துறை அமைச்சர் மாண்புமிகு டான் ஃபேரல் உள்ளிட்டோர் கலந்துகொண்டனர். இந்தக் கூட்டத்தில் பேசிய திரு பியூஷ் கோயல், இருநாடுகளுக்கும் இடையேயான வர்த்தகத்தை பலமடங்கு அதிகரிக்க மாபெரும் வாய்ப்பு இருப்பதாகவும் இருதரப்பு வர்த்தகத்தை இருமடங்காக்கும் தற்போதைய இலக்கை நிறைவேற்ற தொழில்நிறுவனங்களும் இங்குள்ள தலைமை நிர்வாக அதிகாரிகளும் முயற்சி மேற்கொள்ள வேண்டும் என்று கேட்டுக் கொண்டார்.
2022 ஏப்ரல் மாதத்தில் தாம் மேற்கொண்ட ஆஸ்திரேலிய பயணம் பற்றி குறிப்பிட்ட அமைச்சர், செவித்திறன் கருவி உற்பத்தி செய்யும் ஆஸ்திரேலிய நிறுவனத்தின் தலைமை நிர்வாக அதிகாரி கோச்லியருடன் கலந்துரையாடியதை நினைவு கூர்ந்தார். இந்தியாவின் மக்கள்தொகை, வேகமாக அதிகரித்து வரும் நடுத்தர வகுப்பினர், சிறந்த வாழ்க்கை முறைக்கான ஒட்டுமொத்த பொருளாதாரத் தேவைகள் ஆகியவற்றோடு வர்த்தகத்தை இணைத்துப் பார்க்கும் போது தற்போதைய இந்திய சந்தையின் பங்கு மிகவும் குறைவாக உள்ளது என்பதை இந்த கலந்துரையாடலுக்குப் பின் உணர்ந்ததாக அவர் கூறினார்.
2023 ஜனவரியில், கையெழுத்தான பொருளாதார ஒத்துழைப்பு மற்றும் வர்த்தக ஒப்பந்தத்தின் மூலம், 2.5 பில்லியன் அமெரிக்க டாலர் மதிப்பிலான வர்த்தகம், நடைபெற்றிருப்பதாக ஆஸ்திரேலிய வர்த்தகம் மற்றும் சுற்றுலாத்துறை அமைச்சர் திரு டான் ஃபேரல் கூறினார். இது மேலும் அதிகரிக்கும் என்றும் அவர் நம்பிக்கைத் தெரிவித்தார்.
இரு நாடுகளுக்கும் இடையேயான வர்த்தகம் மற்றும் முதலீட்டை அதிகரிக்கச் செய்யும் நோக்கத்துடனான இந்தக் கூட்டத்திற்கு தொழில் மற்றும் உள்நாட்டு வர்த்தக மேம்பாட்டுத்துறை, தொழில், வர்த்தகம் அமைச்சகம் ஆகியவை இந்தியத் தொழில்கள் கூட்டமைப்புடன் இணைந்து இந்தக் கூட்டத்திற்கு ஏற்பாடு செய்திருந்தன.
-----
AP/SMB/KPG
(Visitor Counter : 80
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஆர்வமுள்ள வட்டாரங்கள் திட்ட தொகுதி இப்போது ஐ.ஜி.ஓ.டி கர்மயோகி மேடையில் நேரலை
கர்மயோகி பாரத் எஸ்.பி.வி.யால் நிர்வகிக்கப்படும் அரசு அதிகாரிகளுக்கான திறன் மேம்பாட்டு சுற்றுச்சூழல் அமைப்பான ஐ.ஜி.ஓ.டி கர்மயோகி பாரத், நிதி ஆயோக் உடன் இணைந்து, முன்னேறத்துடிக்கும் ஆர்வமுள்ள வட்டாரங்கள் திட்டத்திற்கு  அர்ப்பணிக்கப்பட்ட ஒரு புதிய தொகுப்பை அறிமுகப்படுத்தியுள்ளது.
நிதி ஆயோக், லட்சிய மாவட்டங்கள் திட்டத்தின் வெற்றியை அடிப்படையாகக் கொண்டு, இந்தத் திட்டத்தை அறிமுகப்படுத்தியுள்ளது.
அடையாளம் காணப்பட்ட 500 வட்டாரங்களில் உள்ள 5000 வட்டார அளவிலான அலுவலர்களின் செயல்பாட்டு, கள மற்றும் நடத்தை திறன்களை உருவாக்க இந்த சேகரிப்பு முயல்கிறது.
ஐ.ஜி.ஓ.டி பிளாட்ஃபார்ம், பின்தங்கிய வட்டாரங்களை மாற்றியமைப்பதில் வட்டார அதிகாரிகளின் பங்களிப்பை வளப்படுத்தவும் செயல்படுத்தவும் முயற்சிக்கும், இதன் மூலம் இந்தியா முழுவதும் அடிமட்ட நிர்வாகத்தை மேம்படுத்தும்.
ஐ.ஜி.ஓ.டி கர்மயோகி  என்பது அரசாங்க அதிகாரிகளுக்கு அவர்களின் திறன் வளர்ப்பு பயணத்தில் வழிகாட்ட ஒரு விரிவான ஆன்லைன் போர்ட்டலாகும். ஆன்லைன் கற்றல், திறன் மேலாண்மை, தொழில் மேலாண்மை, விவாதங்கள், நிகழ்வுகள் மற்றும் நெட்வொர்க்கிங் ஆகியவற்றிற்கான 6 செயல்பாட்டு மையங்களை இந்த போர்டல் ஒருங்கிணைக்கிறது. ஐ.ஜி.ஓ.டி., தளத்தில், 685க்கும் மேற்பட்ட பாடப்பிரிவுகளில், 22.2 லட்சம் பேர் பதிவு செய்துள்ளனர்.
நிதி அமைச்சகம்
வரி விதிகளில் வெளிப்படைத் தன்மை: விதிமுறைகளில் திருத்தத்திற்கு மத்திய நேரடி வரிகள் வாரியம் யோசனைகள் வரவேற்கிறது
வரி விதிகள் செயல்படுத்துவதில் வெளிப்படைத் தன்மையை மேம்படுத்தும் வகையில் “விதி 44E”, “34C, 34D மற்றும் 34DA படிவம்” ஆகியவற்றில் திருத்தம் கொண்டுவருவதற்கான உத்தேச அறிவிக்கை தொடர்பாக யோசனைகள், கருத்துரைகள் ஆகியவற்றை மத்திய நேரடி வரிகள் வாரியம்  வரவேற்றுள்ளது.
இந்த வரைவு அறிவிக்கை வருமான வரித் துறையால் பதிவேற்றம் செய்யப்பட்டுள்ளது. இது குறித்து மேலும் விவரங்களை அறிந்துகொள்ள இணையதளம் : www.incometaxindia.gov.in.
வரைவு விதிகள், மற்றும் படிவங்கள் தொடர்பான யோசனைகள், கருத்துகளை வரும் ஏப்ரல் 30ம் தேதிக்குள் அனுப்ப வேண்டும். அவற்றை அனுப்ப வேண்டிய மின்னஞ்சல்: ts.mapwal[at]nic[dot]in.
(Visitor Counter : 113
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஐராட் செயலியின் அறிமுகம் மறறும் பயிற்சி திட்டத்தை சாலை போக்குவரத்து மற்றும் நெடுஞ்சாலைகள் அமைச்சகம் முன்னெடுத்து செல்கிறது
ஐராட்  செயலியின் இரண்டு நாள் அறிமுகம் மறறும் பயிற்சி நிகழ்ச்சியை சாலை போக்குவரத்து மற்றும் நெடுஞ்சாலைகள் அமைச்சகம் நடத்தியது.
கர்நாடகாவில் உள்ள குறிப்பிட்ட மாவட்டங்களுக்கு 2020 செப்டம்பர் 7 மற்றும் 8-ம் தேதிகளில் இந்த நிகழ்ச்சி நடந்த நிலையில், உத்திரப் பிரதேசத்தில் உள்ள சில மாவட்டங்களுக்கு செப்டம்பர் 10 மற்றும் 11-ம் தேதிகளில் இந்நிகழ்ச்சி நடத்தப்பட்டது.
இவற்றில் கிடைக்கப்பட்ட பின்னூட்டம் மற்றும் ஆலோசனைகளின் அடிப்படையில் அந்தந்த மாநிலங்களுக்கு தகுந்த வகையில் ஐராட் செயலி வடிவமைக்கப்படும்.
அடிப்படை ஐராட் செயலி ஏற்கனவே வடிவமைக்கப்பட்டுள்ள நிலையில், தொடர்புடைய மாநிலங்கள் மற்றும் யூனியன் பிரதேசங்களின் தேவைகளுக்கு ஏற்றவாறு அது மாற்றி அமைக்கப்படும் அல்லது ஒருங்கிணைக்கப்படும். ஆண்ட்ராய்டு தளத்தில் தற்போது கிடைக்கும் இந்த செயலி, விரைவில் ஐஓஎஸ் போன்ற தளங்களில் கிடைக்க செய்யப்படும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653613
(Visitor Counter : 142
பிரதமர் அலுவலகம்
துறவி ரவிதாஸ் அவர்களின் பிறந்தநாளில் அவரைப் பிரதமர் நினைவு கூர்ந்துள்ளார்
துறவி ரவிதாஸ் அவர்களின் பிறந்தநாளில் அவரைப் பிரதமர் திரு நரேந்திர மோடி நினைவு கூர்ந்துள்ளார். தமது அரசால் மேற்கொள்ளப்படும் ஒவ்வொரு செயலிலும் பூஜ்ய ஸ்ரீ குரு ரவிதாஸ் அவர்களின் உணர்வு பொதிந்திருப்பதற்குப் பெருமிதம் அடைவதாகவும் அவர் கூறினார்.
தொடர்ச்சியான ட்விட்டர் பதிவுகளில் பிரதமர் கூறியிருப்பதாவது;
"நாளை மகா துறவி குரு ரவிதாஸ் அவர்களின் பிறந்தநாள். சமூகத்திலிருந்து சாதி, தீண்டாமை போன்ற தீய வழக்கங்களை அகற்றுவதற்காக அவர் தமது வாழ்க்கையை அர்ப்பணித்த விதம், இன்றும் நம் அனைவருக்கும் ஊக்கமளிக்கிறது."
“இந்தத் தருணத்தில், துறவி ரவிதாஸ் அவர்களின் புனிதத் தலத்தைப் பற்றிய சில விஷயங்களை நான் நினைவுபடுத்துகிறேன். 2016 மற்றும் 2019 ஆம் ஆண்டுகளில், இங்கு தரிசனம் மற்றும் லங்கர் செய்யும் பாக்கியம் எனக்குக் கிடைத்தது. இந்தப் புனித யாத்திரை தலத்தின் வளர்ச்சிப் பணிகளில் எந்தத் தொய்வும் இருக்காது"
“எங்கள் அரசின் ஒவ்வொரு செயலிலும், ஒவ்வொரு திட்டத்திலும் பூஜ்ய ஸ்ரீ குரு ரவிதாஸ் அவர்களின் உணர்வை நாங்கள் உள்வாங்கியிருக்கிறோம் என்பதைக் கூறுவதில் நான் பெருமிதம் கொள்கிறேன். அதுமட்டுமின்றி, காசியில் அவரது நினைவாக கட்டுமானப் பணிகள் முழு கம்பீரத்துடனும் தெய்வீகத்துடனும் மேற்கொள்ளப்படுகின்றன"
பாதுகாப்பு அமைச்சகம்
ராணுவ தலைமை தளபதி பூடான் பயணம்
ராணுவ தலைமை தளபதி ஜென்ரல் மனோஜ் பாண்டே, இன்று  பூடான் பயணம் மேற்கொண்டுள்ளார். அவரது இந்தப் பயணம், இருநாடுகள் இடையிலான, மிகுந்த நம்பிக்கை, நல்லெண்ணம் மற்றும் பரஸ்பர புரிந்துணர்வின் அடிப்படையில் அமைந்த, தனித்துவமான மற்றும் காலத்தால் அழிக்கமுடியாத இருதரப்பு நட்புறவை மேலும் வலுப்படுத்தும்.
பூடானின் 3-வது மன்னர் ஜிக்மே டோர்ஜி வாங்சுக் நினைவாக அமைக்கப்பட்ட, திம்புவில் உள்ள கார்ட்டன் தேசிய நினைவிடத்தில் மரியாதை செலுத்தி, பூடானில் தமது நிகழ்ச்சிகளை ராணுவ தளபதி தொடங்குகிறார். பூடானின் 4-வது மன்னரையும் ராணுவ தளபதி சந்தித்துப் பேசவுள்ளார். மேலும், இருநாட்டு ராணும் இடையேயான வலுவான கலாச்சாரம் மற்றும் அலுவல் ரீதியான பிணைப்புகளை மேலும் முன்னெடுத்துச் செல்வது குறித்து, பூடான் ராணுவ தளபதியுடனும் அவர் விரிவான ஆலோசனை நடத்தவுள்ளார்.
தீவிரவாதிகளுக்கு எதிரான நடவடிக்கைகளின் போது உயிர்த்தியாகம் செய்த பூடான் ராணுவத்தினர் நினைவாக தோச்சுலாவில் அமைக்கப்பட்டுள்ள த்ருக் வாங்கியால் காங் ஜாங் நினைவிடத்தில் அஞ்சலி செலுத்துவதுடன், ராணுவத் தளபதி தமது பயணத்தை நிறைவுசெய்கிறார்.
சிறப்பு சேவைகள் மற்றும் கட்டுரைகள்
நவம்பர் 15 முதல் வேலூரில் ராணுவ பணி சேர்ப்பு முகாம்
ராணுவத்தில் கீழ்காணும் பணிகளுக்கு நபர்களை சேர்ப்பதற்கான முகாம் நவம்பர் 15 முதல் 29 வரை வேலூர் மாவட்ட விளையாட்டு வளாகத்தில் நடைபெற உள்ளது.
i. அக்னி வீரர் 
ii. அக்னி வீரர் 
iii. சிப்பாய் தொழில்நுட்ப செவிலியர் உதவியாளர்/ கால்நடை செவிலியர் உதவியாளர்
iv. இளநிலை சேவை அதிகாரி 
தமிழகம், ஆந்திர பிரதேசம் மற்றும் தெலங்கானாவில் இருந்து ஏற்கனவே பதிவு செய்த விண்ணப்பதாரர்கள் இந்த முகாமில் பங்கேற்கலாம். www.joinindianarmy.nic.in என்ற இணையதளத்தில் குறிப்பிட்ட முகாம் பற்றிய அறிவிக்கையில் பதிவேற்றம் செய்யப்பட்டுள்ள ஆவணங்களை விண்ணப்பதாரர்கள் முகாமிற்கு கட்டாயம் எடுத்து வர வேண்டும். ஆவணங்களை எடுத்து வருவதற்கான அமைப்பு முறையும் அறிவிக்கையில் தெரிவிக்கப்பட்டுள்ளது. முழுமையான ஆவணங்கள் இல்லாமல் மற்றும் அவற்றை தவறான முறையில்  எடுத்து வரும் விண்ணப்பதாரர், முகாமில் கலந்து கொள்ள அனுமதிக்கப்பட மாட்டார்.
முழுவதும் தானியங்கி முறையில், நேர்மையாகவும் வெளிப்படைத் தன்மை வாயிலாகவும் பணிசேர்ப்பு நடைபெறும். இதனால் பொய்யான வாக்குறுதிகளைத் தந்து ஏமாற்றும் நபர்களிடமிருந்து விலகி இருக்குமாறு விண்ணப்பதாரர்கள் கேட்டுக் கொள்ளப்படுகிறார்கள். கடின உழைப்பும், தயார்முறை மட்டுமே விண்ணப்பதாரர்கள் தேர்வு செய்யப்படுவதை உறுதி செய்யும்.
சிறப்பு சேவைகள் மற்றும் கட்டுரைகள்
ரூ. 1.60 கோடி மதிப்பில் 3.42 கிலோ தங்கம், ரூ. 28 லட்சம் மதிப்பில் ஆப்பிள் செல்பேசிகள், கை கடிகாரங்கள், செவிப் பொறிகள், சிகரெட்டுகள் உள்பட மொத்தம் ரூ. 1.88 கோடி மதிப்பிலான பொருட்களை விமான நிலைய சுங்கத் துறையினர் பறிமுதல். மூவர் கைது
உளவுப் பிரிவினரிடமிருந்து கிடைத்த தகவலின் அடிப்படையில் துபாயில் இருந்து எமிரேட்ஸ் ஈகே-544 என்ற விமானத்தில் சென்னை வந்த திருச்சியைச் சேர்ந்த ஜாஹிர் ஹுசைன் , அஜித் அகமத் , சென்னையைச் சேர்ந்த நைனா முஹம்மத்  ஆகிய மூவரும் தங்கம் கடத்தக் கூடும் என்ற சந்தேகத்தின் பெயரில் விமான நிலைய சுங்கத் துறையினரால் தடுத்து நிறுத்தப்பட்டனர்.
அவர்களிடம் நடத்தப்பட்ட சோதனையில் 3.65 கிலோ எடையிலான தங்கப் பசை அடங்கிய 9 பொட்டலங்கள் அவர்கள் உடலில் மறைத்து வைத்து எடுத்து வந்திருப்பது கண்டுபிடிக்கப்பட்டது.
அவர்களிடமிருந்து மொத்தம் ரூ. 1.53 கோடி மதிப்பில் 3.27 கிலோ தங்கம் பறிமுதல் செய்யப்பட்டது.
மேலும் ரூ. 7 லட்சம் மதிப்பில் 150 கிராம் எடையில் முற்றுப்பெறாத 5 தங்கச் சங்கிலிகள் அவர்களது முழுக்கால் சட்டையின் பைகளிலிருந்து பறிமுதல் செய்யப்பட்டது.
மொத்தம் ரூ. 1.60 கோடி மதிப்பில் 3.42 கிலோ தங்கம், சுங்கச் சட்டத்தின் கீழ் பறிமுதல் செய்யப்பட்டது. 3 பேரும் கைது செய்யப்பட்டனர்.
அவர்களது பைகளை சோதனையிட்டபோது ரூ. 28 லட்சம் மதிப்பில் 19 ஆப்பிள் செல்பேசிகள் 12, 51 சிகரெட் அட்டைப் பெட்டிகள், 15 செவிப் பொறிகள், 19 ஆப்பிள் கைகடிகாரங்கள், பயன்படுத்தப்பட்ட 18 மடிக்கணினிகள் முதலியவை சுங்கச் சட்டத்தின் கீழ் கைப்பற்றப்பட்டன.
ரூ. 1.60 கோடி மதிப்பில் 3.42 கிலோ தங்கம், ரூ. 28 லட்சம் மதிப்பில் ஆப்பிள் செல்பேசிகள், கை கடிகாரங்கள், செவிப் பொறிகள், சிகரெட்டுகள் உள்பட மொத்தம் ரூ. 1.88 கோடி மதிப்பிலான பொருட்களை விமான நிலைய சுங்கத் துறையினர் பறிமுதல் செய்தனர். 3 பேர் கைது செய்யப்பட்டனர்.
மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
உணவுப் பதப்படுத்துதல் தொழிற்சாலைகள் அமைச்சகம்
கேரள முதலமைச்சருடன் திருமதி. ஹர்சிம்ரத் பாதல் பேச்சு; மாநிலத்திற்கு தேவையான உதவிகளை தமது அமைச்சகம் மூலம் வழங்க உறுதி
மழை வெள்ளத்தால் பாதிக்கப்பட்டுள்ள கேரள மாநிலத்திற்கு தேவையான உதவிகளை தமது அமைச்சகம் மூலம் வழங்க தயாராக இருப்பதாக மத்திய உணவுப்பதப்படுத்துதல் துறை அமைச்சர் திருமதி. ஹர்சிம்ரத் பாதல் தெரிவித்துள்ளார்.
இதுதொடர்பாக கேரள மாநில முதலமைச்சர் திரு. பினராயி விஜயனுடன் தொடர்புகொண்டு திருமதி பாதல் பேசினார். உணவுப் பதப்படுத்துதல் அமைச்சகம் மூலம் தேவையான பொருட்கள் வழங்கப்படும் என்றும், உடனடி தேவை குறித்து தெரிவிக்குமாறும் கேரள முதலமைச்சரிடம் அவர் கூறினார். நிவாரண முகாம்களில் உள்ள குழந்தைகளுக்கு தேவையான பால் பொருட்கள் உள்ளிட்ட உணவுப் பொருட்களை வழங்குமாறு அவர் கேட்டுக் கொண்டார்.
இதைத் தொடர்ந்து, ஐ.டி.சி. கோக்கோ கோலா, பெப்சி, இந்துஸ்தான் யுனிலிவர், டாபர், எம்.டி.ஆர்., நெஸ்லே, பிரிட்டானியா, மேரிகோமாங்க் உள்ளிட்ட நிறுவனங்களின் பிரதிநிதிகளுடன் அமைச்சர் ஆலோசனை நடத்தினார். கேரள மக்களுக்கு தனித்தனியே உதவிகளை வழங்குவதற்கு பதிலாக ஒருங்கிணைந்த அடிப்படையில் உணவுப் பொருட்களை வழங்கலாம் என அவர் யோசனைத் தெரிவித்தார். இதனைத் தொடர்ந்து ஒருங்கிணைந்த அடிப்படையில் இந்த நிறுவனங்கள் உணவுப்பொருட்களை வழங்க திட்டமிட்டுள்ளன. இதுதொடர்பாக, உணவுப் பதப்படுத்துதல் அமைச்சக அதிகாரிகள், கேரள மாநில அதிகாரிகளுடன் தொடர்ந்து தொடர்பில் உள்ளதாக அமைச்சர் திருமதி. ஹர்சிம்ரத் பாதல் தெரிவித்துள்ளார்.
தொலைதொடர்பு மற்றும் தகவல் தொழில்நுட்ப அமைச்சகம்
ஆராய்ச்சி & வளர்ச்சியை ஊக்குவிப்பது குறித்த ஆலோசனை அறிக்கை மீது கருத்து கேட்பு
தொலைத்தொடர்பு ஒழுங்குமுறை ஆணையம்  தொலைத்தொடர்பு, ஒளிபரப்பு மற்றும் தகவல் தொழில்நுட்ப  துறைகளில் ஆராய்ச்சி மற்றும் வளர்ச்சியை ஊக்குவித்தல்' குறித்த ஆலோசனை அறிக்கை டிராய் இணையதளத்தில் இன்று வெளியிடப்பட்டுள்ளது. இந்த அறிக்கையின் மீது கருத்துகள் கூறுமாறு டிராய் அழைப்பு விடுத்துள்ளது.
இந்த ஆலோசனை அறிக்கையின் நோக்கம், நாட்டின் தகவல் தொடர்பாடல் தொழில்நுட்பத் துறையில் ஆராய்ச்சி மற்றும் வளர்ச்சியை மேம்படுத்துவதற்கான ஒரு விரிவான சூழலை உருவாக்குவதாகும்.
ஆராய்ச்சி மற்றும் மேம்பாடு மற்றும் கண்டுபிடிப்புகளில் இந்தியா குறிப்பிடத்தக்க முன்னேற்றம் கண்டுள்ளது, "மத்திய மற்றும் தெற்கு ஆசியா" பிராந்தியத்தில் மிக உயர்ந்த தரவரிசை பொருளாதாரமாக உருவெடுத்துள்ளது, உலகளாவிய கண்டுபிடிப்பு குறியீட்டில் 2022 இல் 40வது இடத்தில்உள்ளது. மக்களின் அறிவுசார் சொத்துரிமைகளை  உருவாக்குவதில் நாடு குறிப்பிடத்தக்க வளர்ச்சியைக் கண்டுள்ளது.
உள்நாட்டில் உருவாக்கப்பட்ட தயாரிப்புகள் மற்றும் சேவைகளுடன் தகவல் தொழில்நுட்பத் துறையின் ஒழுங்கான வளர்ச்சிக்கான நடவடிக்கைகள் குறித்த டிராய் சட்டம் 1997 இன் படி, இந்த முக்கியமான விஷயத்தில் இந்திய அரசுக்கு பரிந்துரைகளை வழங்கும் நோக்கில் பங்கெடுப்பாளர்களுடன் கலந்தாலோசிக்க ஆணையம் முடிவு செய்தது.
ஐ.ஐ.டி மெட்ராஸ், ஐ.ஐ.டி கான்பூர் மற்றும் ஐ.ஐ.டி ஹைதராபாத் போன்றவற்றிலிருந்து கல்வியாளர்கள் மற்றும் தொழில்துறை நிபுணர்களின் உள்ளீடுகளின் அடிப்படையில் தயாரிக்கப்பட்ட ஆலோசனை அறிக்கையில், இந்தியாவில் தற்போதுள்ள ஆராய்ச்சி மற்றும் மேம்பாட்டு சுற்றுச்சூழல் அமைப்பில் தலையீடு தேவைப்படும் முக்கியமான பிரச்சினைகளை டிராய் பகுப்பாய்வு செய்துள்ளது.
ஆலோசனை அறிக்கையில், டிராய் ஒரு வலுவான ஆராய்ச்சி மற்றும் மேம்பாட்டு சுற்றுச்சூழல் அமைப்பை உருவாக்க வேண்டியதன் அவசியத்தை வலியுறுத்துகிறது மற்றும் அதை செயல்படுத்த தீர்க்கப்பட வேண்டிய சாத்தியமான சிக்கல்களைப் பற்றி விவாதிக்கிறது.
இந்த ஆலோசனை அறிக்கையில், ஆராய்ச்சி மற்றும் மேம்பாடு மற்றும் கண்டுபிடிப்பு துறையில் முன்னணி நாடுகளின் ஆராய்ச்சி மற்றும் மேம்பாட்டு சுற்றுச்சூழல் அமைப்பையும் டிராய் ஆராய்ந்துள்ளது.
ஆராய்ச்சி மற்றும் மேம்பாட்டில் சர்வதேச சிறந்த நடைமுறைகள் இந்தியாவின் ஆராய்ச்சி மற்றும் மேம்பாட்டு சுற்றுச்சூழல் அமைப்பை வலுப்படுத்தவும், 5 டிரில்லியன் டாலர் பொருளாதாரமாக மாறவும் அதன் லட்சியத்தில் முக்கிய கற்றல்களாக செயல்படக்கூடும்.
இந்த ஆலோசனை அறிக்கை டிராய் வலைத்தளத்தில்  வெளியிடப்பட்டுள்ளது. அறிக்கையின் மீது பங்கெடுப்பாளர்கள் அக்டோபர் 23ஆம் தேதிக்குள் எழுத்து பூர்வமான கருத்துக்களை தெரிவிக்கலாம். நவம்பர் 6ஆம் தேதிக்குள் எதிர் கருத்துக்களும் வரவேற்கப்படுகின்றன.
கருத்துகள் மற்றும் எதிர் கருத்துகளை advisorit@trai.gov.in மற்றும் ja-cadiv@trai.gov.in என்ற மின்னஞ்சல் முகவரிகளுக்கு அனுப்பலாம். ஏதேனும் விளக்கம் / தகவல் பெற வேண்டும் எனில், ஆலோசகர்  திரு ஆனந்த் குமார் சிங் அவர்களை தொலைபேசி எண்+91-11-23210990 இல் தொடர்பு கொள்ளலாம்.
PIB Headquarters
அஞ்சல் குறைதீர்வு முகாம்
வரும் 25.09.2019 அன்று மாலை 03,00 மணியளவில் சென்னை அண்ணாசாலை தலைமை அஞ்சலகத்தில் குறை தீர்வு முகாம் நடைபெறவுள்ளது. அண்ணாசாலை தலைமை அஞ்சலகம், சென்னை 600 002 வாயிலாக தபால் சேவைகள், அதாவது மணியார்டர் / பதிவுத்தபால் / சேமிப்பு வங்கி முதலிய சேவைகளை பெற்று வரும் பயனாளிகள், சேவைகளில் ஏதேனும் குறைகள் இருப்பின் அவற்றை நேரிலோ, தபால் வாயிலாகவோ அல்லது மின்அஞ்சல்  வாயிலாகவோ 22.09.2019 அன்றோ அல்லது அதற்கு முன்பாகவோ, தலைமை அஞ்சலக அதிகாரி, அண்ணாசாலை தலைமை அஞ்சலகம், சென்னை – 600 002 அவர்களுக்கு “குறைதீர்வு முகாம்” என்று குறிப்பிட்டு அனுப்பி வைக்குமாறு கேட்டுக்கொள்ளப்படுகிறார்கள், மேலும் 25.09.2019 அன்று மாலை 03.00 மணியளவில் பயனாளிகள் குறைதீர்வு முகாமில் நேரில் வந்தும் கலந்து கொள்ளலாம் என்று கேட்டுக்கொள்ளப்படுகிறார்கள்.
பிரதமர் அலுவலகம்
தங்கப்பதக்கம் வென்ற இந்திய மகளிர் டேபிள் டென்னிஸ் குழுவிற்குப் பிரதமர் பாராட்டு
காமன்வெல்த் விளையாட்டுப் போட்டிகளில் தங்கப்பதக்கம் வென்ற இந்திய மகளிர் டேபிள் டென்னிஸ் குழுவிற்குப் பிரதமர் திரு. நரேந்திர மோடி பாராட்டு தெரிவித்துள்ளார்.
“இந்திய மகளிர் டேபிள் டென்னிஸ் குழு வரலாற்றுச் சிறப்புமிக்க தங்கப் பதக்கம் வெல்வதற்கு மிகவும் தகுதியானதாகும். இந்தக் குழுவிற்கு என் பாராட்டுக்கள். இந்தச் சாதனைக்காக மிக்க மகிழ்ச்சியடைகிறேன்” எனப் பிரதமர் தெரிவித்துள்ளார்.
(Visitor Counter : 71
தேர்தல் ஆணையம்
ஒரு மக்களவைத் தொகுதி மற்றும் நான்கு சட்டப் பேரவைத் தொகுதிகளுக்கான இடைத் தேர்தல்/ தேர்தல் அட்டவணை
பஞ்சாபின் ஒரு மக்களவைத் தொகுதி இடைத்தேர்தல் மற்றும் ஒடிசா, உத்தரப் பிரதேசம், மேகாலயா ஆகிய மாநிலங்களைச் சேர்ந்த நான்கு சட்டப் பேரவைத் தொகுதிகளுக்கான இடைத்தேர்தல் மற்றும் தேர்தல் அட்டவணையைத் தேர்தல் ஆணையம் வெளியிட்டுள்ளது.
பஞ்சாபின் ஜலந்தர்  மக்களவைத் தொகுதி, ஒடிசாவின் ஜர்சுகுடா சட்டப் பேரவைத் தொகுதி, உத்தரப் பிரதேசத்தின் சன்பே  சட்டப் பேரவைத் தொகுதி, . உத்தரப் பிரதேசத்தின் சுவார் சட்டப் பேரவைத் தொகுதி, மேகாலயாவின் சோஹியாங்  சட்டப் பேரவைத் தொகுதி ஆகியவற்றுக்கான தேர்தல் அறிவிக்கப்பட்டுள்ளது. இதில் ஜலந்தர் மக்களவைத் தொகுதி மற்றும் ஜர்சுகுடா, சன்பே சட்டப்பேரவைத் தொகுதிகளில் அதன் உறுப்பினர்கள் காலமானதால் இடைத்தேர்தல் நடத்தப்படுகிறது. சுவார் சட்டப்பேரவைத் தொகுதி உறுப்பினர் தகுதி நீக்கம் செய்யப்பட்டதைத் தொடர்ந்து அங்கு இடைத்தேர்தல் நடைபெறுகிறது. மேகாலயாவின் சோஹியாங்கில் சட்டப்பேரவை பொதுத்தேர்தலின் போது அந்த தொகுதியைச்சேர்ந்த ஐக்கிய ஜனநாயகக் கட்சி வேட்பாளர் காலமானதால், அங்கு தேர்தல் ஒத்திவைக்கப்பட்டு, தற்போது தேர்தல் நடத்தப்படுகிறது.
ஒரு மக்களவைத்தொகுதி மற்றும் 4 சட்டப்பேரவைத் தொகுதிகளுக்கு 10.05.2023 புதன்கிழமையன்று இடைத்தேர்தல் மற்றும் ஒத்திவைக்கப்பட்ட தேர்தல் நடைபெறும் என தேர்தல் ஆணையம் அறிவித்துள்ளது. இந்தத் தொகுதிகளுக்கான வேட்பு மனு தாக்கல் 13.04.2023 அன்று தொடங்குகிறது. 20.04.2023 அன்று மனுதாக்கல் செய்ய கடைசி நாளாகும். வேட்பு மனுக்கள் பரிசீலனை 23.04.2023 அன்று நடைபெறும். வேட்புமனுக்களை விலக்கிக்கொள்வதற்கான கடைசி நாள் 24.04.2023 என அறிவிக்கப்பட்டுள்ளது.
10.05.2023 அன்று தேர்தல் நடத்தப்பட்டு 13.05.2023 அன்று வாக்குகள் எண்ணப்பட்டு முடிவுகள் அறிவிக்கப்படும்.
நிதி அமைச்சகம்
தங்கப் பத்திரத் திட்டம் 2021-22  - விற்பனை விலை
மத்திய அரசு 2021 அக்டோபர் 21-ம் தேதி வெளியிட்ட அறிவிப்பு எண் 4-B/2021-ன்படி தங்கப் பத்திரங்கள் 2021 அக்டோபர் 25-ம் தேதி முதல் 29-ம்தேதி வரை விற்கப்படும். இது நவம்பர் 2-ம் தேதி அன்று வழங்கப்படும். தங்கப்பத்திரத்தின் விலை ஒரு கிராம் ரூ.4,765 விற்கப்படும் என ரிசர்வ் வங்கி 2021 அக்டோபர் 22-ம் தேதி வெளியிட்ட அறிவிப்பில் தெரிவித்துள்ளது.
ஆன்லைன் மூலம் தங்கப்பத்திரத்தை வாங்குபவர்களுக்கும் கட்டணத்தை டிஜிட்டல் மூலம் செலுத்துபவர்களுக்கும் ஒரு கிராமுக்கு ரூ.50 தள்ளுபடி அளிக்க ரிசர்வ் வங்கியிடம் ஆலோசித்து முடிவெடுத்துள்ளது. இந்த முதலீட்டாளர்களுக்கு தங்கப்பத்திரத்தின் விற்பனை விலை ஒரு கிராமுக்கு ரூ.4,715 ஆக இருக்கும்.
------
(Visitor Counter : 164
பிரதமர் அலுவலகம்
சுஜித் வில்சனை பத்திரமாக மீட்க பிரதமர் பிரார்த்தனை
சுஜித் வில்சனை பத்திரமாக மீட்க பிரார்த்தனை செய்ததாக பிரதமர் திரு.நரேந்திர மோடி தெரிவித்துள்ளார். சுஜித்தைக் காப்பாற்ற மேற்கொள்ளப்பட்டு வரும் மீட்பு முயற்சிகள் குறித்து தமிழக முதலமைச்சர் டாக்டர் எடப்பாடி பழனிசாமியுடன் தாம் பேசியதாகவும் அவர் தெரிவித்துள்ளார். சிறுவன் பத்திரமாக இருப்பதை உறுதி செய்வதற்கான அனைத்து முயற்சிகளும் மேற்கொள்ளப்படுவதாகவும் அவர் குறிப்பிட்டுள்ளார்.
நரேந்திர மோடி
✔@narendramodi
My prayers are with the young and brave Sujith Wilson. Spoke to CM @EPSTamilNadu regarding the rescue efforts underway to save Sujith. Every effort is being made to ensure that he is safe. @CMOTamilNadu
துணிச்சலும், வீரமும் மிக்க சுஜித் வில்சனுக்காக நான் பிரார்த்திக்கிறேன். சுஜித்தை பத்திரமாக மீட்பது தொடர்பாக மேற்கொள்ளப்படும் முயற்சிகள் குறித்து தமிழக முதலமைச்சர் எடப்பாடி பழனிசாமியுடன் பேசினேன். சுஜித்தைப் பாதுகாக்க அனைத்து முயற்சிகளும் மேற்கொள்ளப்படுகிறது.
@EPSTamilNadu @CMOTamilNadu
நரேந்திர மோடி
✔@narendramodi
My prayers are with the young and brave Sujith Wilson. Spoke to CM @EPSTamilNadu regarding the rescue efforts underway to save Sujith. Every effort is being made to ensure that he is safe. @CMOTamilNadu
Narendra Modi
✔@narendramodi
துணிச்சலும் வீரமும் மிக்க சிறுவன் சுஜித் வில்சனுக்காக பிரார்த்திக்கிறேன்.சுஜித்தைப் பத்திரமாக மீட்பது தொடர்பாக மேற்கொள்ளப்படும் நடவடிக்கைகள் குறித்து முதல் அமைச்சர் @EPSTamilNadu உடன் விரிவாகப் பேசினேன். சுஜித்தைப் பாதுகாக்க எல்லாவித முயற்சிகளும் மேற்கொள்ளப்பட்டு வருகின்றன.
7,879
4:57 PM - Oct 28, 2019
Twitter Ads info and privacy
2,347 people are talking about this
(Visitor Counter : 93
விவசாயத்துறை அமைச்சகம்
கோவிட்-19 தொற்றால் அமல்படுத்தப்பட்டுள்ள பொது முடக்கத்தின் போது அத்தியாவசிய பொருள்கள் நாடு முழுவதும் தடையின்றி சென்றடைய அரசின் தலையீடு
கோவிட்-19 பெரும் தொற்றால் ஏற்பட்டுள்ள தற்போதைய பொது முடக்கத்தின் போது மொத்த சந்தைகளை நெரிசல் இல்லாமல் செய்யவும் விநியோக சங்கிலிகளை ஊக்கப்படுத்தவும், வேளாண் அமைச்சகம் பல்வேறு நடவடிக்கைகளை எடுத்தது. தேசிய வேளாண் சந்தையின் இணையதளம் மேம்படுத்தப்பட்டு இரு புதிய அம்சங்கள்,  கிடங்கு சார்ந்த வியாபார பகுதி மற்றும்  விவசாய உற்பத்தியாளர் அமைப்புகள் பகுதி, சேர்க்கப்பட்டன. கிடங்குகள் வளர்ச்சி மற்றும் ஒழுங்குமுறை ஆணையத்தில் பதிவு செய்யப்பட்டு நிகர்நிலை சந்தைகளாக அறிவிக்கப்பட்டுள்ள கிடங்குகளில் இருந்து விவசாயிகள் தங்கள் பொருள்களை விற்பனை செய்ய, கிடங்கு சார்ந்த வியாபார பகுதி வழிவகை செய்கிறது. மண்டிகளுக்கு நேரில் வராமல், ஆன்லைன் ஏலம் மூலம் விற்பதற்காக, தங்கள் பொருள்களின் புகைப்படம் / தரம் பற்றிய தகவல்களை விவசாய உற்பத்தியாளர் அமைப்புகள் சேகரிப்பு மையங்களில் இருந்து பதிவேற்றம் செய்ய, விவசாய உற்பத்தியாளர் அமைப்புகள் பகுதி வழிவகை செய்கிறது. இது வரை 12 மாநிலங்களில்  உள்ள விவசாய உற்பத்தியாளர் அமைப்புகள் வியாபாரத்தில் பங்குபெற்றுள்ளன.
மாநில வேளாண் பொருள் சந்தைப்படுத்துதல் சட்டத்தின் கீழ் ஒழுங்கு முறையை கட்டுப்படுத்தி விவசாயிகள் / விவசாய உற்பத்தியாளர் அமைப்புகள் / கூட்டுறவு அமைப்புகள் ஆகியவற்றிடம் இருந்து நேரடி சந்தைப்படுத்துதலை ஊக்குவிக்குமாறு அனைத்து மாநில அரசுகள்/ யூனியன் பிரதேசங்களுக்கு அமைச்சகத்தால் அறிவுரை வழங்கப்பட்டுள்ளது. அருகில் உள்ள மாநகரங்கள் மற்றும் நகரங்களுக்கு விவசாய உற்பத்தியாளர் அமைப்புகள் காய்கறிகளை விநியோகிக்கின்றன. பொருள்களை எடுத்து செல்லுதல் மற்றும் விற்பதில் உள்ள பிரச்சினைகள் உடனுக்குடன் களையப்படுகின்றன. விவசாய உற்பத்தியாளர் அமைப்புகளுக்கு அனுமதிச்சீட்டு / மின்னணு அனுமதிச்சீட்டுகள் வழங்க மாநிலங்கள் ஏற்கனவே முடிவெடுத்துள்ளன.
பொது முடக்கத்தின் போது சமூக இடைவெளிக்கான ஒரு கருவியாக உருவெடுத்துள்ளது. பொருள்களை கையாள்வதில் மனிதக் குறுக்கீடுகளை குறைத்து, அவை எங்கு சேமிக்கப்பட்டு உள்ளனவோ அங்கிருந்தே ஆன்லைன் மூலம் விற்பனை நடப்பதை உறுதி செய்ய மாநிலங்கள் போன்ற மெய்நிகர் வணிக தளங்களை ஊக்குவிக்கின்றன.
விவசாயிகளும் வணிகர்களும், வேளாண் மற்றும் தோட்டக்கலை பொருள்களின் முதல் நிலை மற்றும் இரண்டாம் நிலை போக்குவரத்துக்கு வாகனங்களை தேடுவதில் உதவ, "கிசான் ரத்" என்னும் விவசாயிகளுக்கு உதவும் கைபேசி செயலியை, அமைச்சகம் அறிமுகப்படுத்தி உள்ளது.
பிரதமர் அலுவலகம்
ஈரான் அதிபருடன் பிரதமர் சந்திப்பு
பிரதமர் திரு நரேந்திர மோடி 15-வது பிரிக்ஸ் உச்சிமாநாட்டுக்கு இடையே ஈரான் அதிபர் டாக்டர் செயத் இப்ராஹிம் ரைசியை 24-ம் தேதி சந்தித்தார்.
வர்த்தகம், முதலீடு, இணைப்பு, எரிசக்தி, பயங்கரவாத எதிர்ப்பு உள்ளிட்ட பல்வேறு துறைகளில் இருதரப்பு ஒத்துழைப்பை வலுப்படுத்தும் வழிவகைகள் குறித்து இரு தலைவர்களும் விவாதித்தனர். சபாகர் திட்டம் உட்பட உள்கட்டமைப்பு ஒத்துழைப்பை விரைந்து நடைமுறைப்படுத்த இருதரப்பும் ஒப்புகொண்டன. ஆப்கானிஸ்தான் உட்பட பிராந்திய விஷயங்கள் குறித்த கருத்துக்களை இருதலைவர்களும் பகிர்ந்து கொண்டனர்.
பிரிக்ஸ் குடும்பத்தில் சேர்வதற்காக அதிபர் ரைசியைப் பிரதமர் பாராட்டினார்.
சந்திரயான் திட்டம் வெற்றி பெற்றதற்கு அதிபர் ரைசி பிரதமருக்கு வாழ்த்து தெரிவித்ததுடன், பிரிக்ஸ் உறுப்பு நாடாக ஈரான் சேர இந்தியா ஆதரவு அளித்ததற்காக பிரதமருக்கு நன்றி தெரிவித்தார்.